# Prehľad o spracúvaní osobných údajov klientov

*podľa Nariadenia Európskeho parlamentu a rady (EU) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len „nariadenie GDPR“) a Zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len „zákon o OOÚ“).*

Cieľom tohto prehľadu je poskytnúť Vám základné informácie o spracúvaní vašich osobných údajov, pokiaľ ste prejavili záujem o naše zariadenie a ste naším cenným klientom a využívate naše služby.

**Kompletné informácie sú dostupné na nižšie uvedenej kontaktnej adrese.**

# Identifikačné a kontaktné údaje

Prevádzkovateľom spracúvajúcim Vaše osobné údaje je nezisková organizácia Sociálne služby Myjava, n. o., Nám. M. R. Štefánika 560/4, 90701 Myjava, IČO: 36 119 610, jana.galikova@myjava.sk (ďalej len „prevádzkovateľ“).

V prípade nejasností, otázok týkajúcich sa spracúvania vašich osobných údajov, podnetov, alebo sťažností, ak sa domnievate, že vaše osobné údaje spracúvame nezákonne, alebo nespravodlivo, alebo v prípade uplatnenia niektorého z vašich práv sa na nás môžete kedykoľvek obrátiť zaslaním emailu: jana.galikova@myjava.sk, alebo písomne na adresu prevádzkovateľa.

Kontaktné údaje zodpovednej osoby pre dohľad nad spracúvaním osobných údajov: dpo8@proenergy.sk.

# Základný prehľad spracovateľských činností

Vaše osobné údaje môžeme spracúvať v rámci nasledovných spracovateľských činností (IS):

| **Názov a popis spracovateľskej činnosti - účel a právny základ, iná dôležitá skutočnosť** | **Kategórie dotknutých osôb** | **Kategórie osobných údajov** | **Lehota na výmaz OÚ** | **Kategória príjemcov (externí)** |
| --- | --- | --- | --- | --- |
| **Kamerový systém** - v prípade, ak sa pohybujete v našich monitorovaných priestoroch, ktoré sú na vstupe označené piktogramom s kamerou, budete zaznamenaný na kamerový záznam, ktorého cieľom je zachovanie bezpečnosti (vrátane odhaľovania kriminality), ochrana života, zdravia, majetku a finančných záujmov prevádzkovateľa a ochrana života, zdravia a majetku fyzických osôb, ktoré sa v monitorovanom priestore pohybujú. Rešpektujeme vaše právo na súkromie a nemonitorujeme kamerami zóny, kde očakávate súkromie - sú to najmä priestory určené na oddych a odpočinok (kuchynka, toalety, šatne, spoločenská miestnosť- odpočiváreň, stoly jedálne). Záznamy sa môžu použiť na vyvodenie zodpovednosti voči vám v prípade porušovania interných predpisov a/alebo právnych predpisov súvisiacich s ohrozením, alebo poškodením majetku, života, zdravia, bezpečnosti, alebo finančných záujmov. Spracúvanie je oprávneným záujmom prevádzkovateľa, alebo tretej strany. | osoby pohybujúce sa v monitorovanom priestore. | • osobné údaje (bežné - zachytené na kamerový záznam). | 3 dni. | (1,5) policajný zbor, iný oprávnený subjekt. |
| **Účtovné doklady** - môžeme spracúvať vaše osobné údaje v súvislosti s plnením zmluvy s vami s cieľom plnenia účtovných a daňových povinností v zmysle osobitných právnych predpisov. | klienti/zmluvní partneri prevádzkovateľa, daňovníci prevádzkovateľa rodinní príslušníci daňovníkov (manželia, manželky, deti, na ktoré si uplatňujú zníženie základu dane, daňový bonus). | • osobné údaje identifikačné, kontaktné, finančné/platobné, iné údaje-podobnosti týkajúce plnenia zmluvy, účtovných a daňových povinností. | 10 rokov. | (1a) správca dane, (1b) audítory, (1c) iný oprávnený subjekt. |
| **Oznamovanie protispoločenskej činnosti** – vaše osobné údaje môžeme spracúvať pokiaľ ste neanonymne podali oznámenie o možnej protispoločenskej činnosti, alebo pokiaľ ste predmetom, alebo účastníkom prešetrovania možnej protispoločenskej činnosti podľa osobitného právneho predpisu. | fyzické osoby, ktoré podali oznámenie o protispoločenskej činnosti alebo žiadosť o poskytnutie ochrany pri oznámení závažnej protispoločenskej činnosti (prípadne ich blízke osoby o ktoré žiadajú ochranu) a fyzické osoby ktoré sú na základe oznámenia prešetrované. | • osobné údaje - uvedené v oznámení a údaje nevyhnutné na jeho preskúmanie (najmä bežné identifikačné osobné údaje o oznamovateľovi, osobách zapojených do porušenia, podrobnosti oznámenia (môžu obsahovať údaje rôznej citlivosti). | 3 roky (odo dňa doručenia oznámenia). | (1) Úrad na ochranu oznamovateľov protispoločenskej činnosti, účastníci konania, iný príslušný správny orgán, policajný zbor SR, prokuratúra SR, súdy SR, iný oprávnený subjekt. |
| **Zverejňovanie zmlúv** - môžeme zverejňovať iba tie osobné údaje, ktoré sú povinne zverejňované v zmysle osobitného právneho predpisu. | fyzické osoby uvedené v zverejňovaných dokumentoch, písomnostiach. | • osobné údaje ktoré sú povinne zverejňované, najmä identifikačné (najmä titul, meno, priezvisko, adresa), finančné (suma, podrobnosti plnenia), iné podrobnosti zmluvy. | Faktúry, objednávky sa zverejňujú 5 rokov odo dňa zverejnenia; povinne zverejňovaná zmluva sa zverejňuje počas existencie záväzku vzniknutého z povinne zverejňovanej zmluvy, najmenej však počas piatich rokov od nadobudnutia účinnosti. | (1a) Úrad vlády Slovenskej republiky (údaje sa zverejňujú sa v centrálnom registri zmlúv), (1b) iný oprávnený subjekt, iné- údaje zverejňuje prevádzkovateľ na svojom web sídle. |
| **Sociálne služby** - môžeme spracúvať vaše osobné údaje ak ste príjemca, alebo žiadateľ o službu sociálnej starostlivosti, alebo jeho zákonný zástupca, alebo iná osoba o ktorej sme povinný spracúvať osobné údaje v rámci poskytovania služby sociálnej starostlivosti danému prijímateľovi v zmysle osobitného právneho predpisu. | prijímatelia sociálnych služieb, žiadatelia o uzatvorenie zmluvy, prípadne iné fyzické osoby podľa §94c ods. 2 zákona č. 448/2008 Z. z. | • osobné údaje (bežné-identifikačné a kontaktné, finančné/majetkové),  • citlivé osobné údaje (údaje týkajúce sa zdravia),  prípadne iné, nevyhnutné pre poskytovanie sociálnej služby. | 10 rokov. | (1) Ústredie práce, sociálnych vecí a rodiny, úrady práce, sociálnych vecí a rodiny, Sociálna poisťovňa, zdravotné poisťovne, poskytovatelia zdravotnej starostlivosti, školské zariadenia, daňové úrady, obec, vyšší územný celok, ministerstvo, poskytovatelia sociálnej služby, finančné riaditeľstvo a ďalšie orgány verejnej moci, iný oprávnený subjekt. |
| **Propagácia** - môžeme spracúvať vaše fotografie, videozáznamy a ďalšie informácie o vás len v takom rozsahu a takým spôsobom, ako ste udelili súhlas so spracovaním osobných údajov. Tieto získané údaje môžeme používať pre potreby pozitívnej propagácie, na dokumentačné a prezentačné účely aktivít prevádzkovateľa. Je totiž v našom záujme dokumentovať aktivity prevádzkovateľa a prezentovať/propagovať ich v rámci budovania dobrých interných vzťahov, ako aj externých vzťahov smerom k prevádzkovateľovi a zachovávať naše dobré meno. V prípade, ak nechcete aby vaše fotografie, videozáznamy, alebo iné súvisiace údaje boli používané na dokumentačné, prezentačné/propagačné účely, môžete uplatniť svoje práva (namietať spracúvanie, alebo odvolať súhlas) prostredníctvom kontaktov uvedených v úvode tejto informácie. | zamestnanci (vrátane osôb v obdobnom pracovnoprávnom vzťahu), klienti prevádzkovateľa, iné fyzické osoby. | • osobné údaje (bežné - najmä identifikačné, zachytené na fotografii, video/audiozázname, iné súvisiace s prejavmi osobnej povahy). | Trvanie pracovnoprávneho vzťahu alebo po skončení účelu (5 rokov), neplatí pre dokumenty/záznamy s trvalou dokumentárnou hodnotou v zmysle zákona o archívoch a registratúrach. | (1) iný oprávnený subjekt. |
| **Cookies** - v prípade ak si prehliadate obsah našej webovej stránky, môžeme spracúvať vaše osobné údaje s cieľom poskytovania a zlepšovania služieb, vývoja nových služieb, ochrany používateľov. | používatelia webovej stránky prevádzkovateľa. | • osobné údaje (bežné, lokalizačné údaje). | Počas prehľadania web stránky prevádzkovateľa. | (1) iný oprávnený subjekt. |
| **Technické a organizačné opatrenia** – môžeme spracúvať záznamy s vašimi osobnými údajmi, v rámci výkonu technických a organizačných opatrení prijatých prevádzkovateľom pre zabezpečenie primeranej úrovne bezpečnosti, zachovanie súladu s požiadavkami nariadenia GDPR a prevencie, príp. eliminácii nepriaznivých následkov na dotknuté osoby a prevádzkovateľa. Môže sa jednať napr. o záznamy o vzdelávaní zamestnancov, zachovávaní mlčanlivosti osôb, ktoré prídu do styku s osobnými údajmi, záznamy o vami udelenom súhlase so spracúvaním osobných údajov, záznamy súvisiace s vybavovaním vašich žiadostí o uplatnenie práv, záznamy súvisiace s riešením bezpečnostných incidentov a porušení ochrany osobných údajov, záznamy z kontrolných činností, auditov, ktorých ste boli súčasťou, záznamy o pridelení/odobratí aktív, prístupových práv, záznamy súvisiace s používaním pridelených aktív a pod. Spracúvanie je v oprávnenom záujme prevádzkovateľa a zároveň povinnosťou vyplývajúcou z nariadenia GDPR. Záznamy sa môžu použiť na vyvodenie zodpovednosti voči vám a ako dôkaz na preukazovanie, uplatňovanie, alebo obhajovanie právnych nárokov prevádzkovateľa, alebo tretej strany (najmä v súvislosti s ohrozením/narušením bezpečnosti vrátane ochrany ľudského života a zdravia, majetku, finančnej, alebo majetkovej ujmy, prerušením činnosti, poškodením dobrého mena, únikom know-how a pod.). | zamestnanci, zodpovedná osoba, žiadatelia o uplatnenie práv, osoby, voči ktorým si prevádzkovateľ plní povinnosti vyplývajúce z nariadenia GDPR, osoby zapojené, alebo riešené v rámci bezpečnostného incidentu, sprostredkovatelia, iné externé subjekty (ako napr. ak by boli prizvané osoby k riešenej problematike - konzultanti, audítori, právnici,) zamestnanci orgánov na základe osobitných právnych predpisov (napr. zamestnanci dozorného orgánu v rámci konzultačnej, kontrolnej činnosti) a pod. | • osobné údaje (bežné -identifikačné, kontaktné, ktoré však môžu byť podľa charakteru riešenej veci doplnené o ďalšie nevyhnutné údaje rôznej povahy- napr. o prihlasovacie údaje, údaje týkajúce sa správania používateľa/páchateľa (napr. logy prihlásenia, odhlásenia, činnosti), údaje nevyhnutné na overenie totožnosti osoby, ktorá požiadala o uplatnenie práva, údaje z ktorých vyplýva porušovanie interných predpisov (napr. obchádzane bezpečnostných nastavení a i.) a pod. | Podľa kapitoly "vedenie záznamov, archivácia" Politiky ochrany osobných údajov a Politiky bezpečnosti osobných údajov ( väčšina evidencií sa uchováva 3 roky a menej, evidencie o výmaze, alebo obsahujúce zmluvy 5 rokov, niektoré evidencie permanentne-napr. týkajúce sa riešenia bezpečnostných incidentov, posúdenia vplyvu, informovaní dotknutých osôb a pod.). | (1a,5) zodpovedná osoba, Úrad na ochranu osobných údajov SR, (1b,5) Polícia, Prokuratúra SR, súdy SR,  (1c) iný oprávnený subjekt. |

Údaje z niektorých vyššie uvedených spracovateľských operácií sa v aplikovateľnom prípade a v nevyhnutnom rozsahu môžu použiť v rámci preukazovania, uplatňovania alebo obhajovania našich právnych nárokov, alebo právnych nárokov tretej strany (napríklad poskytnutie údajov orgánom činným v trestnom konaní, exekútorovi, advokátom, a pod.), v rámci súdnych, alebo mimosúdnych konaní, vymáhania pohľadávok a pod. Niektoré získané osobné údaje (napr. potvrdenia, záznamy, iné doklady potvrdzujúce danú skutočnosť a pod.) sa môžu uchovávať a používať ako „dôkaz“ pre účely auditov, kontrolnej činnosti zo strany tretích strán, v rámci overovania riadneho plnenia povinností prevádzkovateľa v zmysle legislatívnych požiadaviek, alebo iných požiadaviek (zmluvných, sektorových a pod.).

# Vaše práva

Ako dotknutá osoba, o ktorej spracúvame osobné údaje, máte v zmysle nariadenia GDPR a zákona o OOÚ práva v súvislosti so spracúvaním osobných údajov, a to právo požadovať od prevádzkovateľa prístup k osobným údajom, ktoré sú o vás spracúvané, právo na opravu (príp. doplnenie) osobných údajov, právo na vymazanie, alebo obmedzenie spracúvania osobných údajov, právo namietať voči spracúvaniu osobných údajov, právo na neúčinnosť automatizovaného individuálneho rozhodovania vrátane profilovania, právo na prenosnosť osobných údajov, právo odvolať súhlas so spracúvaním osobných údajov. V prípade, ak sa rozhodnete využiť niektoré zo svojich práv, môžete na to využiť náš formulár žiadosti, ktorý je dostupný v kompletnej informácii o spracúvaní vašich osobných údajov. V prípade, ak nie ste spokojný s našou odpoveďou, alebo sa domnievate, že sme porušili vaše práva, alebo spracúvame vaše osobné údaje nespravodlivo, nezákonne a pod. máte možnosť podať sťažnosť – návrh na začatie konania dozornému orgánu, ktorým je Úrad na ochranu osobných údajov Slovenskej republiky.